คารีน่า เคร้าเซอ

คารีน่า เคร้าเซอ (เกิดวันที่ 11 กุมภาพันธ์ พ.ศ. 2532; ชื่อเล่น: น่า) เป็นนักกีฬาวอลเลย์บอลชาวไทย ซึ่งมีส่วนสำคัญร่วมกับทีมซัยโจเด็นกิ-นครนนทบุรี ในการครองแชมป์วอลเลย์บอลหญิงไทยแลนด์ลีก 2011-12 ตลอดจนได้รับการทาบทามจากเกียรติพงษ์ รัชตเกรียงไกร หรือโค้ชอ๊อต ให้เข้าร่วมทีมวอลเลย์บอลหญิงทีมชาติไทย

เธอเป็นที่รู้จักของผู้ติดตามวงการวอลเลย์บอลในประเทศไทยอย่างต่อเนื่อง และได้รับการเรียกตัวเข้าร่วมวอลเลย์บอลหญิงทีมชาติไทยในการแข่งวอลเลย์บอลหญิงเนชันส์ลีก 2021 ที่รีมีนี ประเทศอิตาลี

ประวัติ 
คารีน่า เคร้าเซอ ทำหน้าที่ในตำแหน่งบอลเร็ว และเป็นผู้นำทีมสู่การแข่งขันกีฬามหาวิทยาลัยชิงแชมป์อาเซียน ที่จัดขึ้น ณ ประเทศลาว นอกจากนี้ เธอยังเป็นผู้มีส่วนสำคัญ เมื่อครั้งที่เล่นให้แก่สโมสรวอลเลย์บอล ซัยโจเด็นกิ-นครนนทบุรี ในการแข่งขันวอลเลย์บอลไทยแลนด์ลีก 2013 ซึ่งทีมของเธอได้เป็นที่ 1 ของตาราง โดยลงสนาม 6 นัด ชนะ 5 แพ้ 1 รวมถึงเธอยังได้รับการจัดให้เป็นนักวอลเลย์บอลที่มีผู้ติดตาม และได้รับการกล่าวถึงมากที่สุดของการแข่งวอลเลย์บอลไทยแลนด์ลีก

ใน พ.ศ. 2556 คารีน่าได้รับการทาบทามจากสโมสรโปปซิโว โปลวาน ซึ่งเป็นทีมในลีกอาชีพของประเทศอินโดนีเซีย ด้วยค่าจ้างเดือนละ 1 แสนบาทเป็นระยะเวลา 3 เดือน

เกียรติประวัติและผลงาน 
 2011–12 ไทยแลนด์ลีก -  แชมป์ กับ นครนนทบุรี
  แชมป์ - วอลเลย์บอลถ้วย ก. ชิงถ้วยพระราชทาน สมเด็จพระเทพฯ (สังกัดสโมสรการไฟฟ้าส่วนภูมิภาค โดยสวมเสื้อหมายเลข 11) พ.ศ. 2555
 2011–2012 ไทยแลนด์ลีก -  แชมป์ กับ นครนนทบุรี
 2014–2015 ไทยแลนด์ลีก -  ชนะเลิศ กับ บางกอกกล๊าส
 2015 ไทยเดนมาร์คซูเปอร์ลีก -  ชนะเลิศ กับ บางกอกกล๊าส
 2015 ชิงแชมป์สโมสรเอเชีย -  ชนะเลิศ กับ บางกอกกล๊าส
 2019 ไทยเดนมาร์คซูเปอร์ลีก-  เหรียญทองแดง กับ ไทย-เดนมาร์ค ขอนแก่นสตาร์

สโมสร 
  นครนนทบุรี (2010–2014)
  บางกอกกล๊าส (2014–2018)
  ไทย-เดนมาร์ค ขอนแก่นสตาร์ (2018–2019)
  นครราชสีมา เดอะมอลล์ วีซี (2020-ปัจจุบัน)

อ้างอิง

แหล่งข้อมูลอื่น 
 FIVB Biography
 

นักวอลเลย์บอลหญิงชาวไทย
ชาวไทยเชื้อสายเยอรมัน
บุคคลจากจังหวัดยโสธร
บุคคลจากคณะรัฐประศาสนศาสตร์ มหาวิทยาลัยธุรกิจบัณฑิตย์
นักกีฬาทีมชาติไทย
ผู้เล่นสโมสรวอลเลย์บอลนครนนท์
ผู้เล่นสโมสรวอลเลย์บอลบางกอกกล๊าส
ผู้เล่นสโมสรวอลเลย์บอลขอนแก่นสตาร์
ผู้เล่นสโมสรวอลเลย์บอลหญิงนครราชสีมา